Recursos tecnològics digitals per a la tutoria de 4t d'ESO: 2010\nAquest bloc és el recull de les activitats que hem desenvolupat conjuntament la Lídia, la Roser i jo per resoldre la webquest "Els recursos tecnològics digitals a l'aula" plantejada a la matèria de Recursos per al desenvolupament de la creativitat del postgrau que estem cursant a la UOC. Aquí sota us presento les meves conclusions personals en la tasca que he dut a terme.\nEn un primer moment, l'ampli ventall de recursos que havia d'anar treballant (programari educatiu, audiovisuals a la xarxa, presentacions en línia, projectes de recerca a la xarxa, recursos col·laboratius, ...) em va superar una mica. Només coneixia alguns d'aquests recursos. Penso que la webquest, fruit de la qual ha nascut aquest bloc, ha estat molt extensa i molt ben pautada. A més, crec que la metodologia d'aprenentatge ha estat encertada, ja que cada una de nosaltres hem hagut de presentar un recurs tecnològic alhora que valorar els recursos de les companyes. Ha estat una tasca col·laborativa en la m'he enriquit mitjançant crítiques constructives que hem posat com a comentaris. També considero que ha estat molt encertat el fet de que hem conegut a priori, mitjançant una rúbrica molt completa, com seria avaluada la nostra feina. Saber què se'm demanava en cada una de les tasques ha estat per a mi un aspecte fonamental per tal d'elaborar el bloc amb força més seguretat.\nPel que fa al meu aprenentatge destacaria el fet d'haver hagut de visionar una gran quantitat de material per tal d'analitzar-lo i valorar-lo. Un cop fet això, integrar el material seleccionat dins de la matèria de tutoria i pensar en l'aplicació didàctica que se'n pot fer de cada un d'ells ha estat el nucli del meu aprenentatge. No menys importants han estat les crítiques, els comentaris, les millores, que han fet les meves companyes a les meves aportacions. M'han servit per aprendre molt. M'ha agradat molt haver de consensuar com fer les coses per tal que aquest bloc veiés la llum. Personalment, em costa treballar en equip i trobo que les meves companyes m'ho han posat molt fàcil. Els vull agrair l'ajut que m'han prestat en tot moment!\nEstic satisfeta de les meves aportacions en quant al programari educatiu. Penso que la recerca que vaig fer va ser molt exhaustiva i que el post és prou il·lustratiu. El major repte que he tingut ha estat atrevir-me a utilitzar l'apartat de comentaris, ja que no n'havia publicat mai cap. De les activitats proposades, la que m'ha costat més ha estat trobar l'experiència d'integració curricular dels recursos tecnològics en xarxa sobre tutoria, ja que penso que els docents fem moltíssimes activitats a l'aula, però que no les publiquem ni les fem visibles, amb la qual cosa la xarxa docent no es nodreix de tanta riquesa com seria possible. És per això que us animo a que apliqueu les activitats que us proposem, o d'altres, a les vostres aules i pengeu els treballs dels alumnes a la xarxa per tal que tots puguem aprendre d'elles i gaudir-ne.\nPublicat per Marta Prat a dimarts, d’abril 27, 2010 Cap comentari:\nValoro molt positivament la realització de la webquest, la informació facilitada i els links corresponents són molt útils per a la pràctica diària, la seva estructura i claredat en l’exposició ha facilitat el procés d’aprenentatge.. La realització dels post cada dos dies sobre recursos diferents ha facilitat el coneixement i l’aprenentatge d’aquests recursos i la recerca i utilització dels mateixos.\nHe descobert que soc capaç de crear un bloc i participa activament, fins ara només havia fet comentaris en algun que m’interessava. També he comprovat la gran potencialitat que té pel món de l’educació, malgrat ja ho intuïa, ara ho he pogut experimentar i així la seva aplicació serà més fàcil i segur que ara ho aplico amb més seguretat.\nEls meus coneixements sobre temes digitals no són d’allò més amplis i amb aquesta webquest m’he adonat que tot es posar-s’hi, en algun moment he tingut alguna dificultat però sense importància i ho he hagut de solucionar perque tenia la necessitat de fer-ho.\nM’he sentit molt a gust treballant amb les companyes i hem format un bon equip que s’ha traduït en una bona feina. Penso que amb el recull d’activitats, recursos i exemples hem aconseguit un bon material per aplicar a la tutoria de 4t d’ESO però també a altres accions formatives fora de l’ensenyament reglat, ja que són temàtiques transversals, i així optimitzem els esforços esmerçats.\nPublicat per Lídia López a dimarts, d’abril 27, 2010 1 comentari:\nSempre he dit que jo sóc professora vocacional, i m'ho noto especialment quan, davant d'una notícia, d'un fet o d'una nova eina, em trobo valorant quelcom en què la gent del meu voltant ni tan sols pensa: les seves possibilitats educatives.\nAixò, no ho puc negar, m'ha ajudat molt com a professora, però també a l'hora de fer les successives recerques que aquesta webquest (proposada per la professora de "Recursos per al desenvolupament de la creativitat"). La dificultat era que aquest cop no havia de buscar recursos a propòsit de la meva especialitat, sinó de quelcom que conec molt menys: la tutoria.\nAixò em fa pensar en certa anècdota que es va esdevenir fa força temps, quan tot just començava a treballar com a professora. Cert dia vaig escoltar com una companya més gran i amb més experiència quedava parada de la quantitat i la qualitat dels recursos que es trobaven a internet sobre les més variades matèries. En aquell moment, jo, que ja tenia una gran fe en les TIC, vaig pensar que no ho sabia prou, però el cert és que no podia imaginar el que he descobert amb la realització d'aquesta activitat: el mar és molt més gran que no em pensava!\nEn aquest sentit, el fet de dur a terme la recerca amb dues companyes igualment motivades crec que m'ha facilitat la reflexió entorn a temes que jo no havia considerat i la troballa de fonts que no sabia que existissin. El mar és molt gran, sí, però arreu hi ha peixos, i si els pescadors són prou intel·ligents no tornaran mai amb les mans buides. Per això un altre problema ha estat la selecció d'uns recursos i l'abandonament d'uns altres.\nFinalment, allò de què més orgullosa estic (a banda del fet d'haver recordat puntualment il·lustrar els posts amb imatges, negretes i cursives) és de l'activitat final, ja que programar és un dels meus punts febles com a professora. Malgrat tot, després d'una recerca tan àmplia i de l'exemple de les companyes, m'he sentit segura a l'hora de fer-la i crec que això (i la valoració de les companyes i de la professora, que agrairia de tot cor) m'ajudarà aquest estiu a preparar certes oposicions que es convoquen l'any que ve i en les quals tinc posades molta confiança.\nSincerament, el dia que em vulguin fer tutora d'algun grup crec que no tindré motius per arronsar-me.\nPublicat per Roser Orquin a dilluns, d’abril 26, 2010 1 comentari:\nProposta didàctica amb recursos tecnològics en xarxa\nTítol: Jo i els ordinadors\nCurs: 4t ESO\nDurada: 5 sessions (4 setmanes).\nDins del currículum de tutoria, està educar els alumnes en la gestió del seu propi oci. Si fa uns anys la majoria de l'oci dels alumnes s'esvaïa davant del televisor, molts d'ells passen avui dia moltes hores a internet (comunicant-se entre ells, cercant informació, elaborant treballs...). És important donar-los eines (especialment eines de reflexió) per tal que en facin un ús prudent.\nAquesta activitat no pretén prevenir sobre l'abús i l'addicció a la xarxa, sinó més aviat advertir de certes actituds que no només no els beneficien, sinó que a més poden arribar a perjudicar-los greument.\nConèixer les possibilitats que ens ofereixen les noves tecnologies.\nReflexionar sobre les conseqüències d'una actitud imprudent a la xarxa.\nParticipar activament en un debat virtual.\nFer presentacions virtuals i penjar-les a la xarxa.\nConeixement i identificació de les possibilitats que ofereix la xarxa i dels problemes que ofereix el seu ús irreflexiu.\nParticipació activa en un debat virtual.\nElaboració d'una enquesta virtual.\nElaboració d'un power point entorn dels riscos que planteja l'ús irreflexiu de la xarxa.\nÚs de les eines TIC que ofereix el centre.\nCompetència comunicativa: expressar opinions, formular preguntes, comunicar-se audiovisualment\nCompetència personal: valoració de les pròpies opinions i habilitats\nCompetència social i ciutadana: comprendre les conseqüències dels propis actes\nRecursos tecnològics digitals utilitzats\nWeb Alteris, apartat de Tecnologia – Bits per a tothom\nSèrie de vídeos "Tu decideixes"\nCacera “Tu decideixes” (no existeix, caldria elaborar-la)\nComencem per la lectura, en gran grup, de l'apartat “observant” de la web d'Alteris, les opinions dels diferents personatges que apareixen. Debat virtual (avaluat pel professor amb l'ajuda d'una graella coneguda dels alumnes) al Moodle del centre entorn de les següents qüestions:\nQuina utilitat li veieu a internet?\nÉs bo o dolent, internet?\nCreieu que teniu prou coneixements sobre les noves tecnologies?\nSabeu què cal fer amb les deixalles tecnològiques?\nPer tal d'ampliar les opinions recollides, en grups de 3 elaborarem a Google Docs – Qüestionaris una enquesta que permeti recollir les opinions sobre internet de persones de diferents edats (10-15 anys, 16-20 anys, 21-35 anys, 36-45 anys, 50-70 anys, Més de 70 anys) i cada grup la passarà almenys a 2 persones de cada rang. (Aquesta activitat també serà avaluada pel professor amb l'ajuda d'una graella coneguda dels alumnes.)\nEn acabat, accedirem altre cop a la web Alteris i llegirem l'apartat “testimonis”. Cada alumne proposarà solucions en el bloc de l'assignatura a dos dels personatges. (Aquesta activitat serà avaluada pels altres alumnes amb l'ajuda d'una graella facilitada pel professor.)\nEn grups de 3, durem a terme una cacera del tresor entorn dels vídeos "Tu decideixes". La cacera consistiria en triar-ne un i respondre unes preguntes amb les quals després caldrà elaborar un power point que penjarem al Moodle per a l'avaluació per part dels companys:\nQuin error ha comès el protagonista?\nÉs un problema real de la xarxa? Coneixeu algun cas real que hagi passat el mateix?\nCom podem evitar trobar-nos en aquest problema?\nEl debat virtual el durem a terme durant una setmana: hi dedicarem una hora de classe, però els alumnes podran continuar-lo durant la setmana des de casa.\nDurant la classe següent els diferents equips podran dissenyar la seva enquesta i penjar-la a internet, i disposaran d'una setmana més per a recollir les opinions necessàries.\nDurant la tercera sessió de tutoria, els alumnes realitzaran l'activitat del bloc (resolució dels problemes plantejats pels testimonis d'Alteris).\nDurant la 4a sessió els alumnes resoldrien la Cacera del tresor, per tal de poder lliurar la resposta a la pregunta final en la sessió següent.\nA la 5a sessió, els alumnes penjaran els power points al Moodle del centre amb l'objectiu que els companys els visualitzin i els puguin comentar i avaluar d'acord amb una graella facilitada pel docent.\nL'avaluació es farà a través de graelles i tindrà en compte els aspectes següents:\nParticipació activa en les diferents activitats (debat, enquesta, bloc i treball d'equip): 30%\nCorrecta presentació dels diferents productes (enquesta, bloc, power point): 20%\nReflexió entorn del tema proposat: 30%\nCorrecta utilització dels mitjans tecnològics: 20%\nPublicat per Roser Orquin a dilluns, d’abril 26, 2010 5 comentaris:\nEtiquetes: audiovisual, bloc, cacera, jo, multimèdia, Oci, powerpoint, proposta didàctica\nTítol:Resolució de conflictes\nL’etapa evolutiva dels joves als quals s’adreça l’activitat està marcada, en molt casos en la dificultat per resoldre conflictes i en altres per resoldre’ls d’una forma violenta, agressiva i poc tolerant.\nL’activitat pretén donar eines i recursos a aquests joves per resoldre conflictes de la millor manera possible, amb l’anàlisi i la reflexió i el fet de tenir en compte tots els punts de vista i posar-se en el lloc de l’altre que tant els hi costa.\nEs vol aconseguir que els alumnes:\n- tinguin més recursos i coneixements per resoldre conflictes sense violència\n- analitzin altres fórmules per resoldre conflictes com és la mediació.\n- coneguin les seves actituds quant a diverses situacions conflictives\n- desenvolupin habilitats per resoldre de forma positiva aquestes situacions\n- utilitzin les TIC com instrument de l’activitat.\n- seleccionin un cas pràctic com exemple de bones pràctiques.\nConeixement dels termes mediació /conflicte/resolució.\nConeixements del procés de la resolució d’una situació conflictiva.\nAnàlisi i reflexions de situacions i propostes de solucions.\nSelecció d’un cas per a bones pràctiques.\nRealització d’un vídeo i pujada a la xarxa.\nCompetència comunicativa, saber interactuar oralment, saber escoltar i expressar-se.\nCompetència digital, saber utilitzar les tecnologies de la informació i la comunicació.\nCompetència social i ciutadana, cooperar, conviure i exercir la ciutadania democràtica.\nPC’s a l’aula amb connexió a internet\nCàmara de vídeo\nCanó ó pissarra digital\nDinàmica de grup amb el recurs d’una Webquest Resolució de conflictes\nMostrar un exemple de bona pràctica per part d’un grup de joves Selecció de la pràctica més representativa\nPujar el vídeo bones pràctiques a la xarxa\nPer iniciar es planteja la realització de la webquest Resolució de conflictes que organitza la classe en grups de 4 alumnes.\nPosteriorment els mateixos alumnes votaran la simulació més representativa i que recull més elements de debat, d’una forma argumentada i crítica i s’organitzarà aquesta pràctica com un exemple de bones pràctiques. S’assajarà i es passarà a gravar-la en vídeo.\nEs mostrarà un exemple de bones pràctiques d’un grup d’alumnes com exemple.\nEl/la professor/a donarà les explicacions per pujar-la al yotube (o similar) i entre tota la classe es realitzarà la pràctica, mitjançant el canó o la pissarra digital.\nTemps estimat per realitzar la dinàmica mitjançant la webquest: 4 hores\nSelecció, filmació i edició de la pràctica: 2 hores\nLa primera part s’avaluarà mitjançant la rúbrica d’avaluació de la webquest.\nLa segona part s’avaluarà mitjançant el producte final penjat a la xarxa.\nPublicat per Lídia López a dilluns, d’abril 26, 2010 3 comentaris:\nEtiquetes: resolució conflictes, webquest\nDonat que els alumnes han treballat els Drets Humans en el currículum de tercer d'ESO, us proposo aquí una activitat sobre les ONGs, d'aprofundiment, per a dur-la a l'aula.\nTítol de l'activitat: Coneguem algunes ONGs!!!\nCurs: 4t d'ESO\nDuració: Tres sessions consecutives d'una hora, en qualsevol trimestre.\n- Conèixer diferents oenagés existents al nostre entorn.\n- Descobrir el treball social que les oenagés duen a terme.\n- Reflexionar sobre les responsabilitats que els alumnes tenen com a ciutadans.\n- Treballar en equip, en grups de cinc persones, coordinadament, fent ús de les TIC.\n- Presentar el treball conjunt a la resta de la classe oralment i mitjançant les TIC.\n- Coneixement d'oenagés com ara Medicus Mundi, Oxfam, Càritas Diocesana, Pallassos sense fronteres, SOS Racisme, Intermón, i totes aquelles de caire més local.\n- Identificació i rebuig de situacions de marginació, intolerància, desigualtat i injustícia social en el món, desenvolupant una consciència ètica.\n- Valoració de la racionalitat i d'una actitud dialògica com a mitjans per assolir una concepció del món flexible i oberta i adaptar-se a una realitat en constant evolució. Compromís per trobar alternatives i solucions als problemes per intentar fer un món més just.\n- Reconeixement de diverses formes de participació ciutadana, com el voluntariat, l'associacionisme i altres moviments compromesos en la defensa dels drets humans, i dels valors que aporten a la societat. Pràctica de normes cíviques per mitjà de la participació en activitats socials de l'entorn proper, assumint responsabilitats i treballant de forma cooperativa.\n- Elaboració d'un vídeo o powerpoint de la oenagé escollida.\n- Presentació del treball (vídeo o powerpoint) a la classe mitjançant les TIC.\n- Aprendre a ser ciutadans i ciutadanes en un món global.\n- Aprendre a conviure.\n- Aprendre a ser i a actuar de manera autònoma.\nRecursos tecnològics digitals:\nEn la primera sessió, la persona formadora els presenta una sèrie de preguntes per a esbrinar els coneixements dels alumnes i la seva motivació envers les ONGs. Després, els alumnes veuen el següent vídeo i llegeixen el següent text sobre ell. També poden llegir un article en premsa que en parla. Els servirà per repassar tot allò que van estudiar el curs passat.\nPassaran ara a visionar aquest altre:\nque els servirà per a reflexionar sobre els temes d'actualitat que senten a les notícies i que es refereixen als drets humans. També, en aquest estadi, el formador podria passar-los algun documental breu sobre la fam, la manca de recursos sanitaris, el treball infantil, la falta de drets polítics o socials, etc., que els pugui interessar.\nUn cop s'han fet aquestes activitats prèvies, amb un recurs didàctic digital en forma de cacera o de webquest que prepararà la persona formadora (i es podria assemblar a aquest), els alumnes, en la segona sessió i distribuïts en grups de cinc persones, iniciaran la tasca que han de desenvolupar. Aquesta, bàsicament, consisteix en cercar informació sobre una ONG que triïn de manera conjunta i sintetitzar-la.\nEn el seu treball han de recollir les dades més importants de l'oenagé: com es diu, què defensa, en quins països desenvolupa la seva acció, com es financia, com fer-se'n soci, on és la seva seu social,... Després han d'elaborar tota aquesta informació en format de vídeo o de presentació de diapositives.\nEn la tercera sessió i durant uns deu minuts, han de presentar el seu treball davant els companys de classe, que els avaluaran. Un cop tots els grups han fet la seva presentació, es poden comentar grupalment les diferents exposicions.\nDepenent del grup, es podria proposar la visita dels representants d'una ONG al centre per tal que els alumnes poguessin conèixer millor la seva tasca i veiessin l'aplicació en directe d'allò que han estat estudiant.\nEls alumnes necessitaran ordinadors amb accés a internet, amb altaveus, programari per editar vídeo o fer presentacions de diapositives i canó de projecció.\n- Activació de coneixements previs per part de la persona formadora mitjançant una sèrie de preguntes i de material audiovisual i textual.\n- Presentació als alumnes de la cacera del tresor o webquest sobre les ONGs.\n- Els alumnes recullen informació sobre la ONG sobre la qual treballaran.\n- La persona formadora orienta el treball de recerca dels alumnes.\n- Els alumnes reorganitzen i elaboren la presentació del seu treball.\n- Els alumnes exposen els seus treballs davant la classe sabent que són avaluats pels seus companys mitjançant una graella d'avaluació que ha elaborat la persona formadora.\nPel que fa a l'avaluació de cada grup, aquesta és doble; el grup és avaluat pels companys que puntuen el contingut i la forma de la seva exposició, i pel docent, que avalua el procés del treball i el producte final mitjançant dues rúbriques d'avaluació.\nPublicat per Marta Prat a diumenge, d’abril 25, 2010 5 comentaris:\nEtiquetes: audiovisual, drets humans, ONGs, participació, powerpoint, proposta didàctica\nL'institut de Seròs (Lleida) està treballant en un bloc sobre la coeducació per millorar la convivència entre els gèneres. Aquest bloc que recull les seves experiències forma part d'un projecte d'innovació educativa que du a terme el centre. És un treball dels alumnes que anirà creixent durant aquest curs escolar i en el proper en què es pretén que les accions educatives que es fan es visualitzin per a tota la comunitat educativa.\nUna altra experiència que us presento és un bloc d'aula per als alumnes d'aula d'acollida de l'institut Canigó d'Almacelles (Lleida), en què trobareu respostes dels alumnes, vídeos i fotografies, a diferents activitats que els planteja la persona formadora.\nCercant a la xarxa he trobat un projecte comú de lectura del llibre El Petit Príncep de Antoine Sant-Exupéry, que es desenvoluparà en dos cursos escolars i on participen les biblioteques escolars de diferents centres educatius de les comarques de Lleida. Es treballen en diferents nivells educatius (infantil, primària, ESO i BAT) aspectes com ara l'amistat i l'astronomia. Us poso aquí tres activitats prou interessants que han fet els centres que participen en aquest projecte col·laboratiu:\nCol·legi Públic Castell de Santa Àgueda de Ferreries\nUna cantata sobre la lectura a l'Escola Sant Jordi de Lleida\nInstitut Canigó a Almacelles\nPublicat per Marta Prat a diumenge, d’abril 25, 2010 3 comentaris:\nEtiquetes: acollida, coeducació, innovació, projecte, tolerància\nUs presento una experiència força interessant que han realitzat els alumnes de 3r ESO del SES Serra d’en Noet (Berga) que és aplicable a altres nivells de l’ESO.\nMitjançant el bloc els alumnes mostren elements que fan reflexionar sobre l’educació en valors sobre els drets humans, la democràcia i el respecte per la diversitat.\nS’estructura en dos grans blocs, un que fa referència a la lluita contra la discriminació i l’altre sobre la participació de la ciutadania. Mitjançant un material audiovisual presenta el tema i annexa documents amb exercicis i links relacionats amb el tema. Ho fa d’una forma propera i basant-se en exemples quotidians i propers.\nCal destacar la col·laboració d’altres entitats com l’Ajuntament i la Diputació per crear recursos que fomentin aquests objectius.\nPublicat per Lídia López a dijous, d’abril 22, 2010 2 comentaris:\nEtiquetes: bloc, discriminació, participació, pràctica\n"Qui oblida el passat està condemnat a repetir-lo." (Jorge Santayana)\nEl passat més remot és matèria de les classes de Història, però... i el passat més recent? Què saben els nostres alumnes de les vivències dels seus avis? Mantenir el contacte intergeneracional afavoreix el correcte desenvolupament com a persones dels nostres alumnes, i és per això que caldria tenir en compte, a la nostra classe de tutoria, activitats com "Els avis d'avui, els joves d'ahir", un treball en què els alumnes de l'IES Corbera posen de manifest la memòria dels avis a través d'un bloc on analitzen fonts orals i escrites.\nPublicat per Roser Orquin a dimecres, d’abril 21, 2010 2 comentaris:\nEtiquetes: avis, bloc, innovació, tolerància\nEn la nostra societat, d'abundància i de malbaratament, el terme "fam" ens és gairebé desconegut. El projecte col·laboratiu que us presento s'anomena Feeding Minds Fighting Hunger i que podríem traduir com a "ments nodridores que lluiten contra la fam". Els nostres alumnes són conscients de que hi ha prou aliments per a sadollar les necessitats alimentàries de totes les persones del nostre planeta però, en general, no són proactius per lluitar per aquest ideal.\nFeeding Minds Fighting Hunger és una iniciativa educativa global que pretén ajudar els joves a comprendre els temes de la fam, la malnutrició, la pobresa i la suficiència alimentària i fer-los participar en activitats per crear un món lliure de fam. A partir de la celebració del Dia Mundial de l'Alimentació, el dia 16 d'octubre de cada any, en què es festeja la fundació de la FAO (Food and Agriculture Organization) l'any 1945, aquest projecte planteja una sèrie d'activitats amb l'objectiu de que els joves prenguin consciència d'aquest problema i que actuïn en conseqüència. El material és anglès, però és fàcilment comprensible per als nostres alumnes.\nDesprés d'haver tractat el tema a l'aula, els participants discuteixen com han identificat les situacions de fam i de pobresa al món i en les seves comunitats. Les activitats pensades pels docents i el treball generat a classe amb els alumnes es trameten a l'entitat organitzadora, la qual les fa públiques mitjançant un CD-ROM o en format paper que envia a les organitzacions participants en el projecte.\nPublicat per Marta Prat a dimecres, d’abril 21, 2010 2 comentaris:\nEtiquetes: alimentació, drets humans, fam, projecte\nAlteris és un web dissenyat amb l'objectiu de desenvolupar l’educació ciutadana i els valors democràtics entre els joves, es pot utilitzar en l’Educació Secundària Obligatòria i gira al voltant de 10 àmbits quotidians que viu qualsevol ciutadà: política, medi ambient, pau, salut, consum, treball, família, oci, tecnologia i diversitat.\nÉs un bon exemple de treball col•laboratiu i de wiqui, ja que a part de mostrar diferents nivells d’informació permet la participació dels alumnes i professors sobre aquestes temàtiques.\nUn altre temàtica molt adient per crear un wiqui és la participació dels alumnes en la vida del Centre, fomentant la implicació i la convivència.\nEs podria fer en format de butlletí periòdic amb un apartat de suggeriments i propostes sobre qüestions concretes que bé plantejarien l’equip de professors/ores o els propis alumnes.\nPublicat per Lídia López a dimarts, d’abril 20, 2010 2 comentaris:\nEtiquetes: democràcia, wiqui\nAls 15-16 anys, que l'edat en què se suposa que els alumnes cursen el 4t d'ESO (tot i que no és infreqüent que ho facin més tard), els alumnes ja saben que el món és gran. Sembla una "boutade", però quan arriben a l'ESO el seu món tot just s'està començant a obrir cap a l'exterior (fora de casa, fora de l'escola...) i als 16 anys sovint ja abarca una bona part del seu barri.\nAl nostre país, a més, els alumnes d'aquesta edat ja són conscients de tot el que els diferencia als uns dels altres, però aquestes diferències sovint fan referència a tòpics que han escoltat. I els tòpics estan bé quan ens ajuden a entendre el món, però el més habitual és que entorpeixin aquesta comprensió, i és aleshores que cal ensenyar els alumnes a ser crítics, anar més enllà i conèixer l'altre per tal de trencar el tòpic.\nEn aquest sentit, al llarg d'aquest curs s'ha desenvolupat un projecte molt interessant, Debunk Stereotypes, que pretén posar en contacte alumnes de diferents països per tal que desmuntin els estereotips que puguin existir en altres llocs del món a propòsit del nostre país i dels seus habitants (i, evidentment, vegin desmuntats els seus propis tòpics).\nL'activitat que proposo gira entorn d'aquest projecte i proposa la creació d'un manual wiki sobre el tema. Consistiria a obrir un llibre a la Prestatgeria (seria el bloc a què es refereix el projecte), on els alumnes apuntarien a priori els diferents tòpics que coneguessin sobre d'altres països (es podrien crear diferents capítols per nacionalitats o per continents, segons el volum de tòpics o la seva precisió geogràfica) i, a posteriori, els que descobrissin sobre la pròpia terra. Finalment, caldria afegir un capítol de "desmentiments".\nEvidentment, en una classe amb un bon nombre d'immigrants, l'activitat resultaria molt més enriquidora.\nPublicat per Roser Orquin a dilluns, d’abril 19, 2010 2 comentaris:\nEtiquetes: drets humans, igualtat, projecte, tolerància\nRecerca a la xarxa\nSi llegiu l'article al qual remet aquesta imatge tan il·lustrativa i que utilitzo com a introducció, us trobareu amb que Quilo Martínez es pregunta com es pot formar un esperit critic amb què mirar la publicitat a la qual són bombardejats els nostres alumnes. Un bon lloc pot ser la tutoria. Mitjançant unes breus notes sobre les arts de màrqueting i de publicitat, el professorat tutor pot evitar en gran mesura que els alumnes siguin manipulats per les tècniques publicitàries. Com a material d'aula us presento la següent cacera del tresor de la Núria Alart que tracta sobre els valors que ens transmeten els anuncis.\nLa mateixa autora desenvolupa el tema més profundament en una webquest anomenada Fem anuncis de llaminadures, on presenta als alumnes el repte de fer un anunci televisiu. Amb la facilitat que tenen els alumnes amb el llenguatge audiovisual, penso que seria una molt bona activitat de tutoria adaptar aquesta webquest als anuncis que més els agraden. Segurament els resultats seran molt creatius i sorprenents!\nAquí teniu un dels molts anuncis fets pels alumnesque podeu trobar a la xarxa. En aquest cas es tracta d'un anunci sobre un producte que té múltiples usos variats. Penso que els alumnes han estat prou crítics, no trobeu?\nPublicat per Marta Prat a diumenge, d’abril 18, 2010 4 comentaris:\nEtiquetes: cacera, publicitat, webquest\nUn dels objectius de l'ensenyament secundari és que els alumnes aprenguin a aprendre per si mateixos. Com que per a aprendre cal tenir accés a la informació, els éssers humans hem ideat maneres cada cop més ràpides d'accedir a la informació (la parla, l'escriptura, la impremta...).\nEl darrer invent és internet, però internet té un problema: no tota la informació que s'hi troba és fiable, perquè l'aprenentatge també es basa en l'error i a vegades hom no es recorda d'actualitzar la informació errònia que havia generat. És per això que, quan els nostres alumnes aprenen a aprendre, cal ensenyar-los a seleccionar les fonts d'informació.\nDues de les maneres possibles de pautar aquest camí són les Webquest i les Caceres del Tresor. Les dues segueixen una pauta similar: es demana als alumnes que cerquin una informació, però se'ls faciliten les fonts per tal que no es perdin en el forat negre en què es pot convertir internet per als qui no són experts navegants. La diferència rau en el temps que requereix cadascuna de les activitats: una Cacera està pensada per a dur-se a terme en una o dues sessions, mentre que una webquest sol prendre algunes setmanes (o, en el cas de la tutoria, que només disposa d'una classe setmanal, fins i tot mesos).\nLa clau per a l'èxit d'una cacera o d'una webquest és que els temes tractats siguin interessants (significatius) per als alumnes. I en el camp dels interessos, segons la meva experiència, una de les coses que més preocupen els adolescents són... ells mateixos. L'altra són les seves relacions amb els altres. (Després, els adults podem mirar de convèncer-los que s'interessin pels estudis, pel futur, per... però em sembla que els seus caparronets estan ocupats principalment per aquests dos temes.)\nA propòsit d'això, he trobat les caceres i webquest que us presento tot seguit en un possible ordre cronològic d'ús a l'aula:\nEn primer lloc, la webquest "Podcast sobre les nostres emocions", que proposa als alumnes aprendre a identificar les pròpies emocions amb l'objectiu de poder-ne controlar les conseqüències.\nLa següent cacera del tresor no és una, sinó dues caceres sobre l'autoestima, que crec que es podrien combinar fàcilment perquè tracten el mateix tema, tot i que les qüestions que plantegen als alumnes són lleugerament diferents. Segons la descripció estan adreçades a l'alumnat de 1r cicle de l'ESO, però si no s'ha tractat el tema durant aquell període crec que cal no perdre l'oportunitat de tractar-lo abans que els alumnes s'enfrontin a l'ensenyament postobligatori.\nI com es fa el pas del Jo a l'Altre? Amb assertivitat. I també hi ha una cacera del tresor que ens introdueix en el tema.\nFinalment, i per no ferir a ningú amb un atac d'assertivitat, cal conèixer també la resta d'habilitats socials. Aquesta webquest (que crec que caldria retocar, perquè sembla una mica caòtica) ens presenta el tema, començant precisament per l'assertivitat, que ja hauríem tractat en l'apartat anterior i de la qual aquí parla de forma més superficial però fent servir recursos audiovisuals.\nCaldria enllaçar les diferents activitats amb debats i posades en comú (no totes les activitats ho especifiquen) que facilitessin que els alumnes compartissin el seu aprenentatge amb els altres i veiessin complementades les seves opinions amb les dels companys, que no seria altra cosa que una manera de posar en pràctica els coneixements que estarien adquirint.\nPublicat per Roser Orquin a diumenge, d’abril 18, 2010 2 comentaris:\nEtiquetes: cacera, diversitat, jo, webquest\nUs proposo tot un seguit d’activitats per realitzar amb alumnes de 4t d’ESO i treballar temes com els drets humans, la tolerància, els valors, la convivència,…..\nPer contextualitzar i treballar en un marc més ampli us proposo Los derechos humanos como proyecto ético contemporàneo, seria interessant relacionar-ho amb altres àrees del currículum, ja que l’objectiu d’aquesta cacera és investigar a fons sobre les drets humans i els problemes morals més importants.\nUna altra cacera interessant i que treballa amb una visió més pràctica és Aprendre a ser tolerants que presenta les ONG més importants i fa reflexionar als joves sobre el seu paper en aquestes organitzacions.\nDesprès de contextualitzar i tenir els coneixements sobre les drets humans al món , la relació amb les ONG i que puc fer jo, hauríem de passar a treballar-ho al nostre entorn i plantejar activitats per fomentar la tolerància i la convivència a classe i al nostre entorn més proper com aquesta webquest: els valors dins a l’aula que planteja aquestes qüestions, Us considereu tolerants? Sou respectuosos amb els companys? Sou capaços de realitzar activitats per ajudar-los, per cooperar i no per competir.\nTambé us recomano un treball d’un institut de Granada que planteja temàtiques relacionades amb els drets i deure dels alumnes al mateix centre.\nPublicat per Lídia López a diumenge, d’abril 18, 2010 4 comentaris:\nEtiquetes: cacera, drets humans, tolerància, webquest\nCom ens veiem?, com ens veuen?, com ens fa sentir això?, preguntes que es fan els joves i que estan molt relacionades amb els hàbits alimentaris i els transtorns relacionats amb l'alimentació que estan patint alguns dels nostres alumnes.\nAquesta presentació és una primera aproximació al tema i repassa els trets bàsics quant a conducta alimentària i estils d'alimentació per introduir el tema en la classe de tutoria. Són temes molt bàsics però que no està de més repassar-los.\nView more presentations from laurajofre.\nUn cop treballada la part introductòria s'hauria d'entrar en matèria i parlar ja dels trastorns alimentaris com fan aquests alumnes de 1r de batxillerat que pot servir per il·lustrar la temàtica.\nPublicat per Lídia López a divendres, d’abril 16, 2010 2 comentaris:\nEtiquetes: alimentació, powerpoint\nQui és aquest noi d'aspecte despistat?\nÉs una de les fortunes més importants del món que, a més, és el que, en anglès, es coneix com a "self-made man": Bill Gates.\nProbablement el somni de molts alumnes, que no són conscients del que els espera un cop fora de l'institut. I per això és funció del tutor orientar-los cap al futur que els ofereixi les millors possibilitats.\nDe recursos adreçats a aquest objectiu n'hi ha de diversos (i alguns ja els hem treballat), però hi ha un powerpoint que ha guanyat una certa fama a internet en què, presumptament (el powerpoint també dóna per parlar dels problemes de creure tot el que arriba per internet), el personatge aparentment poc fiable de la imatge superior, ara ja adult i multimilionari, ofereix els seus consells als adolescents per tal que es preparin el millor possible per al futur que els espera:\nLes 11 regles de la vida\nVeure més presentacions de Mr Rep.\nSón alguns consells que no són nous, però que poden afavorir la reflexió entorn a la cultura de l'esforç i la relació entre pares i fills, tan difícil en aquestes edats. L'any que vaig fer de tutora (era un curs de 1r de batxillerat) vaig acompanyar aquest power point del text següent (sí, aquells dies vam fer tutoria en anglès: per què no?).\nVaig descobrir que fins i tot alguns alumnes dels que tots consideràvem bons estaven convençuts que part del seu èxit es devia al bon efecte que causava en el professorat el fet que assistissin a totes les classes i prenguessin alguns apunts (és a dir que no eren conscients que el propi esforç tenia compensació). Fou realment sorprenent.\nPublicat per Roser Orquin a dijous, d’abril 15, 2010 2 comentaris:\nEtiquetes: Orientació, powerpoint\nPer què hem de parlar de drogues a la tutoria de quart d'ESO especialment?\n- Perquè hi ha un nombre elevat d'alumnes que n'han tastat i desconeixen les conseqüències del seu ús i abús.\n- Perquè l'alcohol i el tabac són acceptats amb naturalitat pels adolescents que tenim a l'aula.\n- Perquè la seva liberalització és un tema actual, que porta polèmica a la nostra societat.\n- Perquè la qualitat de vida dels ciutadans se'n veu directa o indirectament afectada.\nEn fi, perquè les drogues són un tema de salud pública i els centres educatius tenen té un paper fonamental en l'educació per a la prevenció del seu consum.\nEls joves han de desenvolupar un esperit crític sobre aquest tema i, amb aquest esperit, han de construir uns valors que es reflecteixin en la seva educació cognitiva i emocional. A més els joves han de poder integrar-los en un mode de vida saludable individual, que repercutirà en un bé social.\nAl repositori de presentacions en línia Slideshare he trobat aquesta presentació sobre les drogues més acceptades, l'alcohol i el tabac, que es pot utilitzar en una classe dedicada a aquesta temàtica. És una presentació sòbria, que dóna una pinzellada breu sobre aquestes addiccions.\nUs presento aquí un presentació en línia sobre les drogues que han fet uns alumnes de quart a la classe de tecnologia. No us perdeu la diapositiva abans dels crèdits!\nPublicat per Marta Prat a dijous, d’abril 15, 2010 6 comentaris:\nEtiquetes: drogues, powerpoint\nAudiovisuals a la xarxa\nEls nostres alumnes estan molt acostumats a visionar imatges de violència en la seva vida diària: en els informatius, en els programes d'entreteniment, en el pati del centre educatiu. La idea de la pau, sovint, només la relacionen a una imatge fixa: un colom. Pensen en el que va pintar Picasso, potser?\nEl portal de la ONG Fundació per la Pau ofereix moltíssima informació per a treballar aquest tema des de diferents vessants. En aquest post us proposo un vídeo molt curt, que es va presentar al concurs d'animació per la pau que organitza aquesta ONG des de fa dos anys per tal que la violència desaparegui com a forma de relació entre les persones i els pobles.\nSi voleu preparar uns tallers sobre la pau, aquesta mateixa fundació ha elaborat els materials en vídeo, que podeu trobar aquí.\nLa Fundació per la Pau té, a més del portal que us comento, un canal propi a Youtube, on podreu obtenir material audiovisual que és adaptable per a les classes de tutoria.\nPublicat per Marta Prat a dimecres, d’abril 14, 2010 2 comentaris:\nEtiquetes: audiovisual, pau\nEn aquests moments de crisi i la importància de la sensibilitació cap a la creació d'empresa, us presento un vídeo on apareixen termes com microcrèdits, elements reciclats, tradicions mexicanes, ...que poden servir per organitzar diferents activitats a les classes de tutories amb els alumnes de 4t d'ESO.\nRecomenable sobre tot si hi ha persones nouvingudes que veuen que és possible la plena integració al lloc on vius.\nEm quedo amb la reflexió que una petita cosa quotidiana es pot convertir en una idea de negoci i que pensin en l'última frase del vídeo ...un lugar para los que estamos aquí.\nTambé valoro positiu el model de dona que apareix, nouvinguda amb formació i amb esperit emprenedor.\nConsidero aquest vídeo com un element a tenir en compte i amb molt de joc a les classes de tutoria.\nPublicat per Lídia López a dimecres, d’abril 14, 2010 2 comentaris:\nEtiquetes: audiovisual, diversitat, microcrèdits\nUn dels temes que cal treballar amb els alumnes a la nostra àrea és el de l'educació per a l'oci. Hi ha programes que prevenen als alumnes contra el consum de drogues (des de l'alcohol i el tabac fins a les drogues més dures), però hi ha un aspecte de l'oci que està agafant cada cop més rellevància entre els alumnes d'aquestes edats: internet i les xarxes socials.\nLa pròpia immaduresa dels alumnes i la pròpia necessitat adolescent de crear-se un grup els porten a relacionar-se de forma indiscriminada a través d'internet, i no sempre (tot i que cada cop més) són conscients dels perills que l'anonimat a la xarxa els pot comportar.\nLa següent sèrie de vídeos adverteix sobre el tema de forma clara i pràctica, i pot conduir a la recerca de notícies més recents i pròximes sobre el mateix tema, i a un debat posterior:\nEls altres vídeos els adjunto en forma de link per tal de no sobrecarregar la pàgina:\nN'hi ha algun més sobre el mateix tema, però aquests són els que he trobat més significatius.\nPublicat per Roser Orquin a dimarts, d’abril 13, 2010 3 comentaris:\nEtiquetes: audiovisual, Oci\nProgramari multimèdia educatiu\nDe vegades no heu desitjat tenir un material educatiu fet segons els vostres interessos i adaptat als vostres alumnes? Doncs bé, us presento els quaderns dels alumnes de tota la vida però ara digitalitzats, és a dir, fets amb codi binari, virtualitzats.\nEls Quaderns Virtuals són un material multimèdia, format per imatges, vídeos, àudios i textos i elaborat pels professors mitjançant diferents eines de programari lliure (editor i visualitzador del quadern), accessibles des d'Internet, en el que aquests creen diferents activitats que permeten l'aprenentatge i l'avaluació de l'alumnat.\nPel que fa a les seves característiques, els Quaderns Virtuals consisteixen en un conjunt de fulls en els que els professors hi posen preguntes de diferent tipologia (de resposta simple, de resposta múltiple, de relació, etc.), a més de material de referència i de consulta. D'altra banda, els quaderns ofereixen la possibilitat de que els alumnes hi escriguin comentaris i dubtes, que el professor pot respondre en el mateix quadern, igual com es fa a classe.\nDonat que poden existir tants quaderns virtuals com professors, matèries o alumnes existeixin, aquesta flexibilitat permet als docents crear diferents propostes educatives per a grups heterogenis, per a alumnes amb NNEE, per a diferents necessitats educatives i per a diferents ritmes d'aprenentatge.\nCal que sapigueu que els Quaderns Virtuals poden ser utilitzats com a material de treball per a qualsevol àrea i nivell educatiu. Si voleu crear-ne un heu d'utilitzar l'editor i el visualitzador, als que podeu accedir amb el vostre nom d'usuari i la vostra contrasenya de l'XTEC des de la pàgina d'aplicacions. No obstant això i donat que no són tant intuïtius com poden ser les eines web 2.0, us poso un vincle al curs Quaderns Virtuals: Aprenentatge i avaluació en xarxa del programa de formació telemàtica del professorat on podreu aprendre a fer-ne amb garanties d'èxit.\nBuscant a la biblioteca dels Quaderns Virtuals he trobat dos quaderns que poden ser utilitzats amb els alumnes de la nostra tutoria de quart d'ESO. Tots dos treballen el tema de la igualtat entre gèneres. Un és sobre anuncis sexistes i l'altre, anomenat el temps de les dones, és sobre la conciliació entre la vida laboral i la vida familiar. Des d'aquests dos vincles podeu visualitzar-los o descarregar-vos-els.\nRelacionat amb aquest tema d'igualtat us adjunto aquí més material per a l'aula en el que podeu trobar més quaderns virtuals que segurament us seran molt útils.\nPublicat per Marta Prat a dimarts, d’abril 13, 2010 4 comentaris:\nEtiquetes: igualtat, multimèdia, QV\nEl JClic és un paquet multimèdia que permet als professors elaborar activitats diverses relacionades amb un tema d'interès de l'aula. Les activitats Jclic són aparentment senzilles, però faciliten a l'alumnat l'accés a coneixements i la possibilitat d'exercitar-los.\nL'XTEC té una biblioteca d'activitats JClic molt variades i classificades segons diferents criteris (nivell educatiu, àrea, idioma), que faciliten al professorat l'accés i la compartició del recurs generat.\nConcretament, i relacionades amb l'orientació professional (que és una de les temàtiques que es treballen a l'aula de tutoria i que més rellevància tenen en el nivell de 4t d'ESO), hi ha dues activitats JClic a la biblioteca de l'XTEC:\nOrientació acadèmica i professional és una activitat més adreçada al coneixement de les possibilitats que s'obren davant l'alumne en acabar el cicle d'ESO, tant si ho fa amb el títol sota el braç com si no li ha estat possible graduar-se. És molt completa, però freda, ja que no "orienta" realment, sinó que es limita a informar.\nOrienta't és una activitat una mica més completa, tot i que menys informativa que la precedent. Resulta més completa perquè orienta l'alumne preguntant-li pels seus gustos i les seves habilitats i perquè admet la possibilitat de voler entrar directament al món laboral sense obtenir cap títol, a més que informa sobre les entrevistes laborals i ofereix un exemple d'instància per a sol·licitar una titulació a l'institut.\nRelacionat amb aquest mateix tema, tot i que més aviat adreçat a la recerca de feina, i dins del que són els QV, hi he trobat "Tot el que et cal saber sobre el contracte de treball abans de signar-lo", que inclou informació i activitats autocorrectives. A Aulanet també hi ha unitats, però estan adreçades a un entorn més teòric i dins, ja, dels cicles formatius.\nPublicat per Roser Orquin a dilluns, d’abril 12, 2010 4 comentaris:\nEtiquetes: JClic, multimèdia, Orientació\nProgamari Multimèdia Educatiu\nSi sou tutors o tutores d’ESO i heu buscat programes multimèdia educatius a la xarxa per aplicar a les classes de tutoria a l’ESO, potser heu tingut dificultats per trobar-ne d’interessants, per aquest motiu us recomano aquest web , ja que compta amb un seguit de recursos per utilitzar a les classes de tutoria i treballar la Competència emocional i social i fomentar així, la convivència.\nEs molt fàcil d’utilitzar i amb una explicació clara del que hi ha. A l’apartat de recursos trobarem el títol de l’activitat i una petita explicació, al clicar ja trobarem l’activitat. Hi ha diverses tipologies d’activitats des de jocs de rol a jocs de taula i contes i còmics per treballar les diferents activitats.\nDepenent del grup que tingueu, de l’experiència, dels vostres coneixements i temps que tingueu podeu adaptar els materials. Teniu la possibilitat d’utilitzar-los tal i com estan però us aconsello el poder introduir altres elements tecnològics per enriquir-los, ja que el multimèdia no està present i seria força interessant convertir alguna de les activitats en un exercici multimèdia amb la inclusió d’altres recursos com vídeos, imatges o aplicacions interactives que fomentessin la inclusió de les TIC’s a l’aula i així ser un element motivador per als alumnes.\nPublicat per Lídia López a dilluns, d’abril 12, 2010 3 comentaris:\nAquest és el bloc de la Lídia, de la Roser i de la Marta. És un bloc dirigit als docents que, com nosaltres, som tutors d'un grup de 4t d'ESO. En aquest bloc trobareu un bon recull de recursos digitals que podreu aplicar a les vostres aules de tutoria.\nAquest bloc neix arran d'una webquest que estem fent sobre els recursos tecnològics digitals a l'aula de la matèria Recursos per al desenvolupament de la creativitat del postgrau de la UOC-Espiral "Ús creatiu de les tecnologies en educació".\nacollida alimentació audiovisual avis bloc cacera coeducació conclusions democràcia discriminació diversitat drets humans drogues fam igualtat innovació JClic jo microcrèdits multimèdia Oci ONGs Orientació participació pau powerpoint pràctica projecte proposta didàctica publicitat QV resolució conflictes tolerància webquest wiqui\nInternet en el aula: webquest\nProposta didàctica amb recursos tecnològics en xar...


Restaurace a pension První Mlýn Chomutov Chomutov República Txeca - Ofertes d'hotels amb els MILLORS DESCOMPTES EN LÍNIA\nBezrucova Ulice, Chomutov Town Center, Chomutov, República Txeca, 430 03 - Veure al mapa\nMés informació sobre Restaurace a pension První Mlýn Chomutov\nConvenientment situat a Chomutov, Restaurace a pension První Mlýn Chomutov és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Restaurace a pension První Mlýn Chomutov, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes, instal·lacions per a reunions i banquets , habitació familiar, instal.lacions de barbacoa.\nA més, totes les habitacions ofereixen una gran varietat de comoditats com ara calefacció, escriptori, balcó/terrassa, despertador, llits extrallargs (> 2 metres) per satisfer els clients més exigents. Parc infantil de l'hotel, són llocs ideals per a relaxar-se després d'un llarg dia. Si buscau un allotjament còmode i adequat a Chomutov, faci de Restaurace a pension První Mlýn Chomutov la vostra llar.


La recuperació del patrimoni arquitectònic és un valor cultural reconegut àmpliament. La restauració i rehabilitació d’immobles, bé siguin edificis d’habitatges o singulars, així com elements patrimonials i de valor històric i artístic, és per a la societat i les institucions un valor afegit al seu patrimoni.\nAnys d’experiència en la restauració i rehabilitació d’edificis:\nL’àmplia experiència de l’estudi en el camp de la restauració permet que el treball de 23:45 Arquitectes destaqui per la seva qualitat i la seva optimització de recursos. Destaca l’interès i el coneixement en aquest camp per part dels arquitectes que conformen l’estudi. Son bons coneixedors del patrimoni cultural i han desenvolupat una formació continuada en tècniques i en criteris d’intervenció.\nTots aquests factors permeten que 23:45 Arquitectes pugui afrontar amb seguretat diferents projectes d’intervenció en edificis de divers valor històric-artístic. Els seus serveis abasten des de la rehabilitació d’habitatges particulars fins a la restauració d’edificis d’arquitectura monumental.\nEn tots els seus treballs i com a senya d’identitat, 23:45 Arquitectes ofereix un servei integral de qualitat en el que posa a disposició dels clients un gran bagatge de coneixements i tècniques constituït per anys d’experiència en el camp de la restauració i rehabilitació d’edificis. Un important valor que sens dubrte marca la diferència.\nEl disseny dels espais de treball són una part fonamental de la productivitat de les empreses i del benestar dels seus treballadors.


El disseny web minimalista es caracteritza per utilitzar pocs colors, sobretot blancs. Imatge de Serge Kij. Llicència d'ús CC BY 2.0.\nUna característica dels dissenys minimalistes és l'adaptació del disseny a qualsevol pantalla. Imatge de Serge Kij. Llicència d'ús CC BY-NC 2.0\nQuan no es disposa d’un manual d’identitat visual és millor realitzar els dissenys utilitzant colors neutres com el blanc. Mitjança el color blanc i un disseny de mínims, tindrem una web útil.\nLa gran majoria d’entitats sense ànim de lucre no disposen d’un manual o protocol d’identitat visual que els indiqui els colors corporatius i les tipografies a utilitzar. Com que no es disposa d’aquest document que marca unes directrius gràfiques, moltes vegades s’utilitzen colors i tipografies sense tenir un criteri adequat. Combinar tipografies de la mateixa família o utilitzar colors cridaners, en són un bon exemple.\nEn el camp del disseny web, passa el mateix. Si no és disposa d’un bon manual d’identitat visual, veurem autèntiques obres ‘kitch’. Així i tot, hi ha solucions per a dissenyar una bona web, en cas que no es disposi d’un document que estipuli els colors corporatius i les famílies tipogràfiques.\nLa gran majoria de gestors de continguts disposen de plantilles de disseny mínims que utilitzen colors molt neutres. Són plantilles conegudes com a dissenys mínimalistes i serveixen per a aquests tipus de casos que hem comentat.\nA continuació us detallem algunes plantilles de disseny minimalistes per al gestor de continguts Wordpress.\nAquesta plantilla de disseny és una de les més famoses i més descarregades. És un potent tema que permet configurar la pàgina amb múltiples funcionalitats. Mitjançant aquesta plantilla web, podreu crear un senzill tema, un tema per blog o una plantilla més institucional.\nTé múltiples característiques, com: integració amb botiga electrònica, disseny d’arrossegar i deixar anar, temps de càrrega molt ràpid i bon posicionament SEO. A part que es pot integrar amb altres constructors visuals.\nPodeu descarregar-vos Ocean WP gratuïtament d’aquí.\nAstra és una plantilla de disseny molt potent. Mitjançant aquesta plantilla de disseny minimalista, podreu crear tantes estructures web com necessiteu. A part de la versió gratuïta que disposa, incorpora moltes funcionalitats que podeu comprar a la seva pàgina web.\nAstra també és compatible amb la gran quantitat de constructors visuals de Wordpress que hi ha a Internet. Podreu combinar la plantilla de disseny amb un constructor visual, i així crear pàgines web des de zero.\nPodeu descarregar-vos Astra gratuïtament aquí.\nSi el que necessiteu és una plantilla de disseny pel vostre blog, Minimal Blog és la vostra plantilla de disseny ideal. Aquesta plantilla de disseny conté diverses estructures de disseny, que es poden configurar, canviar de color, etc.\nLa plantilla incorpora un carrusel de notícies a la part superior, per mostrar les últimes notícies o entrades del vostre blog. El disseny és molt ampli i amb un color fons blanc, per no rebre distraccions.\nPodeu descarregar-vos Minimal Blog gratuïtament aquí.\nIgnis és una plantilla de disseny especialment dissenyada per crear biografies o recopilacions de treballs. El seu disseny facilita la creació d’aquest tipus de continguts. A part d’aquest tipus de continguts també es poden crear més tipus de continguts amb la seva funcionalitat especial «custom post type».\nUna de les característiques principals d’Ignis és la gran facilitat que té aquesta plantilla per posicionar correctament la pàgina web. La mateixa plantilla té un pes molt inferior a altres plantilles de disseny, utilitzades a Wordpress.\nPodeu descarregar-vos Ignis gratuïtament aquí.\nPronto és una plantilla de disseny molt característica i única. Mostra un disseny basat en graelles de columnes. Aquestes graelles de columnes es poden configurar, detallant una nova amplitud, nombre de columnes i categoria de notícies a mostrar.\nPronto és una plantilla de disseny molt fàcil d’utilitzar i no necessita gaires coneixements tècnics. Pesa molt poc i això és molt beneficiós per posicionar la pàgina en els cercadors d’informació. La versió gratuïta incorpora moltes funcionalitats.\nPodeu descarregar-vos Pronto gratuïtament aquí.\naplicacions i programari, xarxes socials i internet, programari lliure, disseny\nSoftCatalà presenta un podcast sobre llengua i tecnologia


És un problema greu acumular massa. Et convido que deixis d’acumular i comencis a gestionar.\nRenúncia a renúncia la vida va passant, l'ànim ens va abandonant, perdem la il·lusió i ens anem amargant.\nActualitzada 26/03/2021 a les 20:09\nAcumulem massa. La nostra vida és un cúmul de situacions que no gestionem i que van deixant una marca a la nostra pell, a la nostra ànima i a la nostra història vital. No acumulis, gestiona. Quan arribem al límit el detonant no sol ser un gran problema. Darrere de la majoria de crisis que he atès sol haver-hi una acumulació de situacions, un got ple frustració a frustració, una pesada motxilla carregada drama a drama, una enorme tartera que s’ha format decepció a decepció, un pou profund cavat ferida a ferida. Cada pedra, cada gota és una experiència no gestionada, un “no passa res”, una ferida que ens deixa una cicatriu. El secret, però, és gestionar en comptes d’acumular.\nAcumulem massa... Acumulem masses frustracions no gestionades, que ens acompanyen tota la vida, pròpies i alienes, frustracions que ens recorden tot allò que no va passar mai i tot allò que hauria pogut ser i no va ser.\nAcumulem massa expectatives que no s’han assolit. Algunes són pròpies, d’altres alienes, heretades o prestades, tant se val, la vida et porta pel seu camí, no pel camí que tenies preparat. La vida, la gent, l’amor i la feina són com són, no com nosaltres volem que siguin.\nAcumulem massa decepcions. La vida és prou llarga i prou complexa perquè haguem tingut l’oportunitat que algú ens decebés, de decebre algú o de decebre’ns a nosaltres mateixos. Les decepcions fan molt mal, de vegades la culpa és de qui decep i de vegades és de qui espera.\nAcumulem massa problemes no resolts. Ens costa transformar un problema en un repte, ens focalitzem en tot allò que no podem fer i acabem sobrepassats per l’acumulació de petits problemes no resolts. De vegades esperem que els resolgui el pas del temps, de vegades esperem que algú ens vingui a resoldre’l i de vegades no sabem ni per on començar. Estimat lector, ningú vindrà a solucionar-te els problemes. No segueixis esperant el miracle.\nAcumulem massa ferides que no hem pogut curar. Viure és exigent i qui viu corre el risc d’ensopegar, caure i rodolar. No ens ensenyen a caure, al Japó descriuen amb la paraula Ukemi l’habilitat per saber caure minimitzant l’impacte i el dany. Caiem, ens fem mal, no ens curem les ferides i les ferides sense curar sempre acaben infectant-se.\nAcumulem massa paraules no dites, silencis, emocions no expressades. No ens atrevim a dir el que pensem, callem i anem aguantant, confiem que podrem viure amb aquest silenci, però les paraules que no hem dit pesen molt, són molt seques, molt fosques. Silenci a silenci ens anem aïllant, ens anem recloent.\nAcumulem massa penediments. De vegades la vida ens dona una oportunitat, de vegades més d’una, tant se val, quan no fem el que hauríem pogut fer tenim tendència a castigar-nos i a carregar una feixuga pedra amb nosaltres. Pedra a pedra anem carregant un sac ben ple de penediment. Acumulem massa renúncies i renúncia a renúncia la vida va passant. Renúncia a renúncia l’ànim ens va abandonant, renúncia a renúncia anem perdent la il·lusió, renúncia a renúncia ens anem amargant.\nLa vida, estimada lectora, no va d’aguantar, no va d’acumular. La vida, estimat lector, va de viure, de gestionar, de prendre decisions, d’expressar el que sents i el que necessites, d’ajustar les expectatives un cop i un altre i de reinventar-se dia a dia.


Méteo especial: risc de tempestes fins al vespre a l'espera de més calor\nArribarem al cap de setmana amb temperatures a prop dels 40 graus altra vegada\n3 min. Barcelona 09/07/2019 15:05\nDesprés d'un matí i un migdia amb moltes clarianes, les tempestes han rebrotat amb molta força aquesta tarda, els xàfecs més forts han aparegut entre el Vallès i Osona i han avançat cap a l'est fins a la Selva Marítima i l'Empordà. Els aiguats no han anat gaire acompanyats de calamarsa però sí de fortes ratxes de vent en molts indrets. D'entre les pluges més abundants d'aquest dimarts fins a les sis de la tarda en destaquem (en l/m2):\nSant Feliu de Codines, 53\nCastellar de n'Hug, 51\nLa Pobla de Lillet, 49\nLa Granadella, 41\nLa Molina, 38\nVilobí d'Onyar, 29\n☔🏟 Pluja intensa amb calamarsa ara mateix a l'Estadi Olímpic de #Terrassa! pic.twitter.com/Lqmc5MOy7x\n— Terrassa FC (@TerrassaFC) July 9, 2019\n651x366 Acumulacions de precipitació previstes per aquesta tarda Acumulacions de precipitació previstes per aquesta tarda\nEl Meteocat té actiu un avís de situació de risc per pluges intenses que afecta la majoria de comarques de cara a aquest matí. El perill més alt, però, el Servei Meteorològic de Catalunya l'entreveu a la tarda al Ripollès, la Garrotxa, Osona i la Selva.\n651x366 Avís de situació meteorològica de perill per pluja intensa per avui / METEOCAT Avís de situació meteorològica de perill per pluja intensa per avui / METEOCAT\nDemà el temps serà molt diferent. Al matí quedaran algunes restes de núvols a la costa, i a la tarda no és descartable algun xàfec aïllat al Pirineu, però en general les clarianes predominaran. El pròxim canvi de temps podria arribar diumenge. Encara hi ha incertesa sobre això, però el cap de setmana podria acabar amb una tongada de ruixats més curta que afecti també un bon grapat de comarques.\nPel que fa a la temperatura, aquest matí el canvi d'ambient ja és notori: el termòmetre ha baixat fins a 10 graus respecte a ahir en alguns punts de la Terra Alta. A Horta de Sant Joan ahir el dia va començar amb 24 graus i avui amb 14. A l'est la temperatura ha variat poc, però el vent fa que la sensació de xafogor no sigui tan marcada com ahir.\nAquest migdia la temperatura també serà més baixa que ahir en general, i la pròxima nit serà la més fresca de la setmana, però no hem d'esperar que aquest sigui l'ambient que marqui els pròxims dies. Les pujades i baixades de temperatura marcaran els pròxims set dies. Demà al migdia la calor anirà a més, i dijous ja serà notòria en moltes comarques, amb temperatures reals o de sensació al voltant dels 35 graus. Entre divendres i dissabte es fregaran altre cop els 40 graus en algunes comarques interiors, però la bona notícia és que aquest pic de calor tornarà a ser curt. És molt probable que el canvi de temps de diumenge obri pas a una altra refrescada en l'inici de la setmana que ve.


UNA BELLA MENTIDA | Camp de Tarragona | Partit dels Socialistes de Catalunya\nUNA BELLA MENTIDA\nActualitzat: 14/5/2020 a les 12:51\nCreat: Dijous, 14 de Maig\nNo podem seguir així. Catalunya està actualment dividida i les apel·lacions del senyor Puigdemont a arribar a la “confrontació definitiva” tan sols poden comportar que el desastre sigui superior al que vam patir la tardor de 2017.\nS’ha de dir que un 80% dels catalans o bé són independentistes o bé se’n van a dormir cada dia somiant amb un referèndum sobre la independència (malgrat que a totes les eleccions democràtiques aquest mític 80% no aparegui per enlloc), s’ha de dir que “vivim en una Dictadura” (tot i que els que diuen aquestes coses es presenten a les eleccions i són membres electes de les institucions d’aquesta “dictadura implacable”), s’ha de dir que “hi ha persones a la presó per les seves idees polítiques” (malgrat que persones que diuen tenir exactament les mateixes idees són les que ocupen actualment el poder a Catalunya, gestionen un pressupost de més de 41.000 milions d’euros i tenen un cos de funcionaris de 250.000 persones amb una política integral de més de 17.000 agents). Curiosíssima i paradoxal “Dictadura” aquesta...\nPerò la realitat és igual, el que és important és seguir sacsejant una bella mentida. Per això s’ha de dir que no s’ha de renunciar a la desobediència i a la via unilateral (tot i que els mateixos que diuen això –començant per la CUP- van obeir al Govern espanyol i van presentar-se a unes eleccions convocades pel senyor Rajoy en aplicació de l’article 155 de la Constitució). Sí, van fer-ho i ho continuen fent, però ens diran que en realitat estaven i estan “desobeint” (més aviat fan veure que desobeeixen). I així tot. Per això s’ha de dir que Europa farà no-se-què, que “la Merkel trucarà al president espanyol i l’hi exigirà” el que s’inventin i que estem davant d’un conflicte entre Catalunya i Espanya (malgrat que en una població superior als 7’5 milions de catalans i catalanes, dels quals més de 5’6 milions amb dret a vot, el total de vots independentistes a les darreres eleccions tan sols va arribar a 1’6 milions de sufragis). No importa... aquests 1’6 milions son, en realitat, “una majoria aclaparadora de catalans a favor de la independència” (Quim Torra, dixit).\nEl darrer mantra de la bella mentida és que “la culpa de tot això del virus la té Pedro Sánchez.” Així, ens trobem amb líders independentistes que asseguren que la pandèmia és, en realitat, “un 155 encobert” que té com a únic objectiu “la intervenció dels Mossos”. Sembla una caricatura però llegiu el que diuen els dirigents de Junts per Catalunya i ERC. Es critica al Govern espanyol “perquè no aplica el confinament total” però quan s’endureix el confiament aleshores el senyor Torra passa a demanar la sortida dels nens als carrers... en qüestió de dies. Se’ns diu que “això va de competències”, quan ens enfrontem a una pandèmia global que afecta al conjunt del planeta. S’ha arribat al ridícul, objectivament, d’acusar al Govern de Pedro Sánchez d’humiliar als catalans perquè el nombre de mascaretes distribuït a Catalunya un cap de setmana coincidia amb una xifra cabalística del nomenclàtor nacionalista. I mentre, no diuen ni mitja paraula de la lamentable gestió (més aviat, inacció) que l’actual Govern de la Generalitat ha fet a les residències d’ancians que són competència seva.\nI dic tota l’estona bella mentida perquè tot pivota sobre la convicció que la pedra de toc per ser considerat demòcrata al planeta Terra l’any 2020 és fer o sí o sí o també un referèndum sobre la independència de Catalunya. El que vindria a ser quelcom tan absurd com dir que només ets demòcrata si vols un referèndum sobre la reforma federal de la Constitució o per tornar a bastir un Estat centralitzat. Doncs no. Es pot ser demòcrata sense estar d’acord en convocar un referèndum sobre la independència, com es pot ser demòcrata sense estar d’acord amb convocar un referèndum sobre la recentralització, sobre una reforma federal o sobre la confederació dels pobles hispànics, o sobre el que sigui, perquè cadascuna d’aquestes opcions és una posició política de part i no una causa sagrada definidora del que es la democràcia. A no ser, es clar, que es caigui en un fanatisme intolerant tan absolut que digui –com es diu- que si no estàs d’acord amb uns determinats plantejaments polítics “aleshores és que no ets demòcrata.” Fabulosa contradicció del respecte a l’essència pluralista que defensa, precisament, la democràcia.\nNo podem seguir així. Catalunya està actualment dividida i les apel·lacions del senyor Puigdemont a arribar a la “confrontació definitiva” tan sols poden comportar que el desastre sigui superior al que vam patir la tardor de 2017. Els i les socialistes defensem, honestament, que és l’hora de passar pàgina. No volem més confrontacions, ni insults, ni desqualificacions, ni acusar de ser “mals catalans” a aquells que no pensen com nosaltres. Volem guanyar i governar sí, però no per dividir ni per enganyar ningú amb una bella mentida, sinó per tornar a unir al poble de Catalunya entorn d’uns objectius de benestar social que ens situïn al capdavant d’Espanya i d’Europa en paràmetres de qualitat de vida. Sense dividir el país i respectant el pluralisme que hi ha a Catalunya en termes d’identitat nacional i del grau d’intensitat d’aquesta identitat. Objectiu, sigui dit de pas, que defensaven presidents de Catalunya que mereixien aquest nom (presidents, no agitadors) com Francesc Macià, Josep Tarradellas o Pasqual Maragall.


Les perruqueries tenen fins a 100 clients que s'esperen - Regió7 :: El Diari de la Catalunya Central\nEls professionals es queixen que han hagut de prendre les mesures sanitàries pel seu compte\nAmb pantalles i amb mascaretes. Imatge d'ahir a la perruqueria Els 60 a Manresa | Mireia Arso\nAmb pantalles i amb mascaretes. Imatge d'ahir a la perruqueria Els 60 a Manresa |\nLes perruqueries s'han trobat a faltar després de tants dies de confinament. Les últimes setmanes han atès gent a domicili i també han obert línies per concertar cites prèvies per a quan s'anunciés que podien tornar a obrir. Doncs bé, ho van fer ahir i, a diferència d'altres comerços, va ser un no parar. Tant per atendre les visites concertades com per rebre trucades de telèfon. «No puc fer res, només atendre el telèfon», deia ahir una perruquera del centre de Manresa, que al final va optar per no despenjar-lo més. Les llistes d'espera en algunes de Manresa superaven ahir les 100 persones.\nPerò també han obert amb certa incertesa i dubtes, i després de dedicar els últims dies a tenir-ho tot a punt com més o menys creien que s'ha de fer, perquè ningú els ha comentat, segons diuen, quins elements de protecció s'han de tenir a l'hora d'atendre els clients.\nJoan Davant, propietari de la perruqueria Els 60 de Manresa, lamentava les poques directrius que estan rebent. «Ens hem hagut d'espavilar a comprar el nostre material i intentar organitzar-nos», explicava. Davant ha fet comanda de mascaretes, guants, capes i tovalloles d'un sol ús, però admet que se sent «com un conillet d'Índies». «Ningú ens ha explicat res de com ho hem de fer. Per exemple, què hem de fer amb tot el material d'un sol ús? El podem reciclar?», preguntava.\nPili Bernat, una de les propietàries de la perruqueria manresana Bernat Bruque, comentava que aquest cap de setmana ha hagut de modificar el seu local per tornar a la feina. «Ens hem quedat amb 4 tocadors dels 8 que teníem». Maria Àngels Torrents, de la perruqueria Galí de Castellgalí, no obrirà fins demà per fer-ho amb garanties, deia. «Vull fer les coses bé». Ahir tenia una llista d'espera de 79 clients.


Fauna - L'Enciclopèdia, la wikipedia lliure en valencià\nEsquema simplificat de la fauna d'una illa - totes les seues espècies animals.\nLa fauna és el conjunt de espècies animals que habiten en una regió geogràfica, que són pròpies d'un periodo geològic. Esta depén tant de factors abiòtics com de factors biòtics. Entre estos descollen les relacions possibles de competència o de depredació entre les espècies. Els animals solen ser sensibles als destorbament que alteren el seu hàbitat; per això, un canvi en la fauna d'un ecosistema indica una alteració en un o varis dels factors d'est.\n1 Fauna selvada o salvage\n2 Fauna en procés de domesticació\nFauna selvada o salvage[editar]\nArtícul principal → Vida selvada.\nLa fauna es dividix en distints tipos d'acort a l'orige geogràfic d'a on provenen les espècies que habiten un ecosistema o biòtop. La fauna selvada o salvage és aquella que viu i no ha segut domesticada.\nFauna en procés de domesticació[editar]\nLa fauna en procés de domesticació, està integrada per aquells animals selvats, siguen autòctons, exòtics o importats, criats zootècnicament baix el domini de l'home en zoo almàixeres baix condicions de captiveri o semicautiverio, que a través de les generacions van perdent el seu caràcter de salvages per a convertir-se en domèstics i ser explotats en iguals fins que estos últims. Es troben en este grup poblacions de coipo o llúdria criollo, chinchilla, rabosot platejat, visó, etc. Pel fet de que encara no poden ser considerades espècies domèstiques, tenen que ser enquadrades per a la seua gestió com a varietats de poblacions selvades manejades per mig de la zoocría i, per lo tant, manejades com a espècies selvades d'una determinada zona geogràfica.\nWikimedia Commons alberga contingut multimedia sobre Fauna .\nPlantilla:Wikiespecies Plantilla:Wikcionario Plantilla:RAE\nEst artícul fon creat a partir de la traducció de l'artícul es.wikipedia.org/wiki/Fauna de la Wikipedia en espanyol, baix llicència Creative Commons-BY-SA.\nObtingut de «http://www.lenciclopedia.org/index.php?title=Fauna&oldid=147766»\nEsta pàgina fon modificada l'última volta el 23 març 2019 a les 14:44.


El G8 es reuneix al Japó amb la crisi econòmica i la lluita contra el canvi climàtic sobre la taula\nEls líders del G8, els vuit països més industrialitzats del món, se citen a l'illa japonesa de Hokkaido per participar en una cimera que comença aquest dilluns. El canvi climàtic havia de ser el tema estrella de la cimera però l'escalada dels preus del petroli i aliments obliguen a donar prioritat a aquestes dues qüestions. També s'espera una declaració sobre la crisi de Zimbabue.\n06/07/2008 - 20.03 Actualitzat 07/07/2008 - 01.00\nGeorge Bush ha arribat a l'illa japonesa de Hokkaido per assistir a la que serà la seva última cimera del G8. Com ha estat habitual en els últims anys, la reunió del grup de vuit països més industrialitzats del món serà en un lloc aïllat. A la vora de l'imponent llac de Toyako, i ben allunyats dels milers de manifestants que aquest dissabte es van mobilitzar a la ciutat de Sapporo, a 150 quilòmetres d'aquí, i que han començat a acampar tan a prop dels líders mundials com els han permès els més de 20.000 policies desplegats per a l'ocasió.\nCom a mitjans dels setanta quan es va crear el grup de sis països més industrialitzats del món -ara ampliat a vuit- l'escalada del preu del petroli torna a centrar les reunions. Un maldecap que se suma a la inflació i inseguretat alimentària, que el G8 podria combatre amb la creació d' un fons mundial d'aliments que ajudi a estabilitzar-ne el preu, avui inflat a causa de l'especulació i de l'ús del gra per produir biocombustible.\nA la cimera, hi arriben com a convidats un grup de països africans, la representació del continent més pobre al qual el club de països més rics han tornat a prometre ajudes. També la Xina, l'Índia i altres països emergents participaran en aquesta gran cita anual del món globalitzat.\nI tot això en la que inicialment havia de ser la cita dels grans compromisos per combatre el canvi climàtic. Massa feina per només tres dies de reunions en què també es parlarà de seguretat, amb l'Iran i Corea del Nord com a qüestions encara per resoldre.\nEn l'agenda política també s'esperen declaracions de condemna a la junta militar de Birmània i especialment al Zimbabue de Robert Mugabe per les irregularitats en l'últim procés electoral al país sud-africà.\nEl G8 es blinda en una illa del Japó


Els Brivalls de Cornudella arrenquen la temporada castellera 2015 – Des de les Aubagues\nPàgina d'inici › Brivalls › Els Brivalls de Cornudella arrenquen la temporada castellera 2015\nEls Brivalls de Cornudella arrenquen la temporada castellera 2015\nBy Carles X. Cabós on 28/02/2015 • ( 0 )\nUna instantània del primera assaig de la temporada dels Brivalls. Foto: Elisabet Josa.\nDivendres 27 de febrer va tenir lloc el primer assaig general de la colla castellera Brivalls de Cornudella. Tot i que la canalla ja va començar assajos el divendres anterior, i els grallers i timbalers encara abans, fins aquest divendres no s’havien retrobat tots en un assaig general. Va ser una nit de retrobaments, encaixades de mans i abraçades, després de més de tres mesos d’aturada castellera. Brivalls de Cornudella, Falset, Poboleda i altres pobles del Priorat van tornar al local d’assaig, al teatre Íntim, per fer castells i afrontar junts amb moltes ganes i il·lusió el nou repte que suposa aquesta tercera temporada.\nEn aquesta primera presa de contacte, es va estrenar el nou equip tècnic, amb Pau Ferrer com a nou cap de colla en substitució de Sisco Martínez. Ferrer comptarà amb Ricard Roig de cap de pinyes, amb l’ajuda de Ferran Fuguet i David Eslava. L’equip de canalla, dirigit per Ignasi Castillo al llarg de les dues primeres temporades, també s’ha renovat totalment, amb el nou cap de canalla Ricard Obradors, que comptarà amb la inestimable ajuda d’Anna Ferret i Laia Timoneda.\nEn aquesta ocasió la reunió castellera també va servir per donar la benvinguda a la petita Júlia Gonzalez Frasquet, nascuda el passat gener, filla dels Brivalls Sergi Gonzalez Torné i Anna Frasquet Medina. En acabar l’assaig, els pares, avis i família de la Júlia van convidar a pa amb tomaca i embotits a tots els assistents.\nEls Brivalls de Cornudella recorda a totes aquelles persones que es vulguin apuntar a fer castells que ara que s’inicia la temporada és un moment òptim per començar. Si algú hi està interessat, pot anar personalment a qualsevol assaig o posar-se en contacte mitjançant el correu electrònic brivalls2012@gmail.com.\nHoraris d’assaig (local d’assaig: Teatre Intim, Comte de rius s/n Cornudella de Montsant):\nDimarts 18.15 -19.45\nDivendres 19.00 – 20.30\nDimarts 19.45 – 21.00\nDivendres 22.00 – 00.00\nDivendres 20.30 – 21.00\n‹ Mor Àlvar Busquets, primer alcalde democràtic de Cornudella de Montsant\n“Junts amb assaig i esforç ningú ens pot parar” ›


El Centre de dia entrarà en funcionament amb cinc persones usuàries - Vallromanes\nData i hora oficial 24.10.2020 | 10:53\nVallromanes Temes Serveis socials\nEl Centre de dia entrarà en funcionament amb cinc persones usuàries\nDimarts, 29 d'octubre de 2019 a les 12:00\nEl Centre de dia es posarà en marxa un cop assoleixi la xifra de cinc persones inscrites. L’Ajuntament i L’Onada, l’empresa que gestiona el servei, preveuen que les instal·lacions entrin en funcionament abans de finalitzar l’any.\nLa setmana passada va tenir lloc una sessió informativa i jornada de portes obertes a l’equipament, que va reunir una setantena de persones, de Vallromanes i dels municipis del voltant. La trobada, impulsada per l’Ajuntament i conduïda per L’Onada, va servir per conèixer més detalladament el centre, respondre qüestions i resoldre dubtes. Entre els punts tractats, es va abordar el sistema de funcionament del centre, obert a noves propostes horàries dels usuaris i usuàries per donar resposta a les seves necessitats.\nEl regidor de Serveis Socials i Gent Gran, Carles Ortiz, recorda que si alguna persona no va poder assistir-hi i està interessada en el servei pot adreçar-se a l’Ajuntament. Per inscriure-s'hi no cal estar empadronat a Vallromanes.\nL’acte va comptar amb la participació de l’alcalde, David Ricart; el primer tinent d’alcalde, Jordi Alburquerque; la segona tinenta d’alcalde, Mireia Núñez de Prado; i el regidor de Serveis Socials i Gent Gran, Carles Ortiz.\nEl Centre de dia, a les Antigues Escoles\nEl Centre de dia s’ubica a la primera planta de l’edifici que va albergar les escoles de Vallromanes de 1933 a 2006. Té una capacitat per a 17 places i compta amb una sala office, una d’infermeria, un despatx per a direcció, una de fisioteràpia, dos sanitaris, bugaderia i vestidors. S’hi pot accedir per la passera situada al carrer Joan Carsi i per l’interior de l’edifici, que connecta amb el Casal de la Gent Gran, situat a la planta baixa, per escales interiors i ascensor.\nEls nous usos de l’edifici de les Antigues Escoles es va decidir el 2014 mitjançant una consulta ciutadana, en què el 59% dels votants van optar perquè l’equipament es destinés a un nou casal per a la gent gran i un centre de dia.\nDarrera actualització: 29.10.2019 | 13:00\nJornada de portes obertes, celebrada el 22 d'octubre. D’esquerra a dreta: Jordi Alburquerque, Carles Ortiz, David Ricart i Arnald Pannochia (coordinador dels centres de dia L’Onada) Autoria: Artur de Alba .


Xirivella pregunta al seu alumnat què faria per a millorar el poble\nSota aquesta premissa, que empara el dret de les xiquetes i xiquets a participar en aquells aspectes de la vida pública que els afecten i pertoquen, l’Ajuntament de Xirivella ha posat en marxa el projecte ‘Xirivella, amb X de xiquetes i xiquet’ per a impulsar la participació infantil en el municipi.\nEl programa s’estructura en tres fases calendaritzades. En aquesta primera fase, iniciada dilluns passat, es realitzarà una consulta amb les xiquetes i xiquets per a conéixer de primera mà quines són les seues principals inquietuds i necessitats. Es pretén establir, des de la seua particular visió, les bases d’un model consolidat de participació infantil en el municipi. Es vol crear un espai de trobada pròpia, on xiquetes i xiquets puguen sentir-se representats i on aprendre, des de la pràctica, aquells valors, habilitats i responsabilitats que promoguen una vida comunitària activa i implicada amb la realitat pública de Xirivella.\nFASE 1. Procés consultiu amb xiquetes i xiquets de Xirivella\nSón sessions participatives amb l’alumnat dels col·legis de Xirivella. Un recorregut pels drets fonamentals de la infància i els elements bàsics de la participació ciutadana per a descobrir, al costat de les xiquetes i xiquets, els temes prioritaris que més els preocupen i interessen, i identificar possibles propostes i iniciatives que es podrien posar en marxa a nivell municipal per a millorar el seu benestar en l’entorn més pròxim. Està cridat a participar l’alumnat de 5é i 6é de primària de tots els centres docents de Xirivella. Són tallers grupals on es fomenta el debat i es realitza una enquesta. Aquesta fase, iniciada dilluns, es perllongarà fins al 30 d’octubre.\nFASE 2. Jornada tècnica d’aprenentatge-debat sobre participació infantil: Treballem amb X de Xiquetes i Xiquets\nLa jornada ‘Treballem amb X de xiquetes i xiquets’ és un espai de trobada entre representants de l’equip tècnic municipal, comunitat educativa i agents socials de Xirivella per a presentar els resultats sorgits de la consulta infantil, aprendre sobre experiències desenvolupades en aquest àmbit a nivell local, i reflexionar conjuntament sobre el possible model de participació infantil a Xirivella per a donar resposta a les necessitats plantejades. Hi participa l’equip tècnic municipal, principalment personal adscrit a l’àrea de Benestar Social, membres del govern municipal, personal docent, AMPAs, moviments associatius i ciutadans interessats en la matèria. El termini d’inscripcions per a participar en aquesta jornada finalitza el 4 de novembre. El formulari d’inscripció està disponible al web i la pàgina de Facebook de l’Ajuntament de Xirivella.\nFASE 3. Audiència Pública Infantil\nEl 20 de novembre és el Dia Mundial de la Infància, que cada any recorda la signatura de la Convenció sobre els Drets del Xiquet (1989). Amb motiu d’aquesta celebració, que enguany compleix 30 anys, s’ha convocat una Audiència Pública amb les xiquetes i xiquets de Xirivella.\nA través d’este espai de participació la ciutadania infantil traslladarà a l’equip de govern del municipi les seues propostes, idees i conclusions,exposant l’agenda generada en el procés de consulta.


Nova convocatòria del Programa voluntari de compensació d'emissions de gasos amb efecte hivernacle. Canal Empresa\nNova convocatòria del Programa voluntari de compensació d'emissions de gasos amb efecte hivernacle\nS’ha publicat la Resolució per la qual s’aprova la convocatòria per a l’any 2021 del Programa voluntari de compensació d’emissions de gasos amb efecte d’hivernacle (RESOLUCIÓ TES/822/2021, de 22 de març).\nEl termini per presentar el document PIN és des del 31 de març fins al 7 de maig de 2021.\nUs recordem que aquest tràmit només es pot fer per internet. Per tramitar el projecte no cal que disposeu d’idCAT Mòbil ni certificat digital.\nPrograma voluntari de compensació d'emissions de gasos amb efecte hivernacle


El Liverpool es blinda amb Coutinho (Natàlia Arroyo)\nEl club comunica que no vol negociar i el jugador, baixa avui en el debut a la Premier, pressiona\nNATALIA ARROYO Barcelona Actualitzada el 12/08/2017 10:09\n651x366 El Liverpool es blinda amb Coutinho / CLEMENS BILAN / EFE El Liverpool es blinda amb Coutinho / CLEMENS BILAN / EFE\nQue no seria fàcil treure Philippe Coutinho d’Anfield se sabia des de fa mesos. El Liverpool, davant la insistència dels mitjans de comunicació en cada roda de premsa del tècnic, Jürgen Klopp, va endurir ahir la seva postura i va emetre un comunicat per informar que no escoltarà cap oferta pel jugador. Afirma, a més, que el futbolista seguirà sent red quan es tanqui el mercat de fitxatges de l’estiu. El mateix entrenador, amb ironia, va repetir les paraules que està havent de dir en cada compareixença des de principis de juliol. “Però sembla que no quedava prou clar. Ara ho teniu per escrit”, va etzibar, visiblement molest amb el tema.\nTot i que no jugui, Coutinho no podrà evitar ser el focus d’atenció avui, quan el Liverpool s’estreni a la Premier League davant del Watford, a partir de les 13.30 h. El migcampista brasiler arrossega unes molèsties a la part lumbar i serà baixa per precaució.\nAlguns mitjans anglesos, però, sospiten que el dolor de Coutinho té més a veure amb la incomoditat de la situació per al futbolista que amb una lesió que realment li impedeixi jugar. Alguns diaris van avançar ahir que el brasiler ja hauria demanat el transfer request per desencallar la situació i poder acceptar l’oferta del Barça.\nEl no evident i públic del club anglès ha activat altres noms en les últimes hores. Un dels que han sonat amb més força també surt de la lliga anglesa: és el del migcampista danès del Tottenham, Christian Eriksen, de 25 anys. Però tampoc serà senzill treure’l dels Spurs, perquè és un jugador fonamental en els plans de Mauricio Pochettino. El Tottenham debuta, també avui, contra el Newcastle (14.30 h).\nEn paral·lel, el club no ha descartat encara altres possibles operacions per reforçar-se al mig del camp, encara que responguin a un perfil menys creatiu o menys específic de banda esquerra. En aquest sentit, es podria reactivar l’interès per Paulinho, per qui el Guangzhou xinès va rebutjar una oferta de 20 milions d’euros fa un mes, o el sondeig a Seri, el constructor de joc del Niça. L’ivorià va jugar ahir els 90 minuts en la derrota del seu equip contra el Troyes per 1-2. És el segon partit que perd el Niça des de l’inici de la Ligue1.\nDe moment, el Barça prefereix no opinar. Des dels despatxos es parla de “procés normal” i es manté la serenor. “Seguim negociant”, apunten. Hi ha un bon grapat d’operacions obertes.\nA banda de la de Coutinho, i les derivades d’aquesta, hi ha la carpeta Dembélé. Ahir no es va produir cap novetat al respecte d’aquest jugador, i el Barça segueix sondejant alternatives davant la negativa del Dortmund. Un dels candidats més ben situats és Julian Draxler, del PSG. Unai Emery està obert a deixar marxar l’extrem, i el futbolista, motivat després del seu paper protagonista amb Alemanya a la Copa Confederacions, també celebraria un altre canvi d’aires. Fa uns dies, de fet, a Barcelona ja es va especular amb aquesta connexió Draxler-Barça, perquè el seu agent va ser vist a la ciutat. Que sigui jugador del PSG pot ser un element facilitador -si el club francès té pressa per anant venent actius-, o tot el contrari, per les tensions dels últims mesos amb Verratti i Neymar.


Grup investigacio- accio hospitalet | reflexions d'un grup de persones vinculades a l’educació, a la ciutat de l’Hospitalet i a la participació comunitària…\nAmb aquest blog volem compartir les reflexions que un grup de persones vinculades a l’educació, a la ciutat de l’Hospitalet i a la participació comunitària, farem al llarg d’aquest curs.\nPersones d’Akwaba, de la FAPAC , del GREDI (Grup de Recerca d’Educació Intercultural de la UB) i Institus de l’Hospitalet (Institut Eduard Fonsere, Institut Margarida Xirgu, Institut Pedraforca i Institut Rubio i Ors) portem un temps donant voltes a com intervé i beneficia la participació de les famílies i del territori en l’alumnat de secundària; ens preguntem què passa? què no passa?\nEns hem animat a organitzar un grup d’investigació-acció amb el suport de l’ICE.\nAquest grup d’investigació-acció que proposem té per objectiu crear un espai per a la reflexió, aprofundiment i plantejament d’accions que promoguin la participació de familiars i entitats als centres de secundària des d’una perspectiva comunitària.\nTenim inquietuds i volem començar per compartir-les amb persones referents de la nostra ciutat (famílies, professionals, entitats…).\nAlgunes d’aquestes inquietuds que ens mouen són: com poden participar les famílies i la comunitat educativa en els instituts i en l’educació dels nois i noies; quines són les estratègies que ajuden i quines són les que les fan fugir; quins són els beneficis de la participació de la comunitat educativa en el procés d’aprenentatge dels nois i les noies; com es comuniquen els centres educatius amb la resta de la comunitat; aquestes i moltes altres que tenim i que sorgiran les podrem compartir en la primera trobada del grup.\nEn aquest moment, hem iniciat, ja, accions per millorar la participació de les families en tres dels Instituts i estem seguint la metodología de recerca proposada des de la Investigació-Acció. Si voleu mes informació us podeu posar en contacte amb nosaltres: grupinvestigaciohospitalet@gmail.com\nEt donem la benvinguda a aquest espai virtual que esperem poder anar nodrint-lo de lletres, articles i pensaments que ens ajudin a anar més enllà.\noctubre 3, 2013 en 7:31 pm\nHola a tots i a totes. Treballo a l’ Institut Margarida Xirgu. M agradaria incorporar-me al vostre grup d treball. La Mari Barrero me n ha fet 5 cèntims i al meu centre han pensat q estaria força bé participar-hi.\nGràcies i a reveure!!!\noctubre 4, 2013 en 8:27 am\nPerfecte, benvinguda seràs!\nLa propera trobada la farem el dia 5 de novembre a les 18h al centre cultural de collblanc- la Torrassa, l’adreça es:\nC/ mare de deu dels desemparats, 87.


Wikiloc | Cara nord Mont Perdut Trail in Gavarnie, Midi-Pyrénées (France)- GPS track\n登山 (在France的最佳登山航线 → Midi-Pyrénées → Gavarnie )\n浏览次数： 1681次 , 下载次数： 32次\n邻近 Gavarnie, Midi-Pyrénées (France)\nDificultat: BD. Canals de neu de fins 55º.\nL'època més adient per afrontar aquest itinerari és a la primavera, quan la neu ja ha minvat força a les parts més baixes, i l'accés al Balcó de Pineta és força net, i sobretot sense risc d'allaus, ja que n'és una zona molt propensa. Si encara hi ha força neu, cal tenir present entrar ben d’hora a fer l’ascenció.\nEs pot fer l'ascensió en dos dies, fent una primera etapa d'aproximació fins al Balcó de Pineta (3-4 hores, 1.300 metres de desnivell), on es poden muntar tendes o fer bivac. També es pot arribar fins al refugi lliure de Tucarroya, però cal comptar que ens desviem de l'itinerari entre 30 i 45 minuts. També hi ha l'alternativa de fer-ho tot d'una tirada, però cal assumir un desnivell molt fort, sortir molt d'hora i fer l'ascens al Balcó de Pineta de nit, per assegurar arribar a la base dels corredors a l'alba. Nosaltres triem l’opció de fer bivac al Balcó de Pineta.\nAPROXIMACIÓ: S’inicia de de la Vall de Pineta, al costat mateix del Parador de Bielsa. Per arribar-hi cal prendre la carretera que surt del poble de Bielsa i que remunta tota la Vall de Pineta fins al fons del circ. Aquí hi ha un ampli aparcament i una zona d'acampada oberta a l'estiu.\nEs comença a caminar per la pista tancada al trànsit que marxa des de l'aparcament. Més amunt els dos camins es bifurquen. NO s’han de seguir les marques blanques i verdes, nosaltres ho varem fer un tram i varem haver de recular (cal tenir-ho present alhora de seguir el track d’aproximació fins al balcó).\nFem nit en els petits morros rocosos que ja s’han desempallegat de la neu.\nASCENCIÓ: Per buscar el punt d'inici de l'ascensió cal fixar-se en un gran serac que es desploma de la glacera. Sota d'aquesta mola de gel comença el primer corredor. Es passa pel corredor, que queda encaixonat entre dues fileres de roca. Amb un pendent sostingut d'aproximadament 45º, amb algun tram de 50º.\nQuan s'acaba el corredor flanquegem pràcticament tota la glacera fins una gran roca que passem per sota. de seguida enfilem amunt, per pujar en línia recta fins a buscar un altre corredor que es dibuixa força més amunt (amb un pendent sostingut d’uns 50º).\nSuperat el corredor, el pendent afluixa i es segueix per l’aresta fins al cim.\nDESCENS: Baixarem per la l’Escupidera fins arribar al Llac Gelat, en aquest punt s’ha de pujar fins a l’ampli coll del Cilindro.\nCanviem de vessant i comencem a baixar fins el Balcó.\nÉs un itinerari del tot recomanable. És una activitat física i fàcil (per tota persona que se senti mínimament còmode amb els piolets i grampons). La diversió i l'ambient alpí estan assegurats en un majestuós entorn.\nRef lliure Tucarroya\n嗨! 找到这条有趣的航迹： Cara nord Mont Perdut https://zh.wikiloc.com/deng-shan-hangxian/cara-nord-mont-perdut-4478686 谨致问候, Wikiloc | 世界各地的路线\nFollow raru and discover new trails!


Agevo de Granollers: d’octubre 2017\nRosa Pavón va parlar sobre COM GESTIONEM LES EMOCIONS. Dimarts dia 7 de novembre.\n"Som més emocionals que racionals": frase que va iniciar la conferència. El cervell crea pensaments el 5% conscients i el 95% inconscients, tot generant uns processos químics que repercuteixen en el nostre cos. La Neurologia estudia aquests processos i, en la actualitat, és possible saber les carències que provoquen en el nostre cervell.\nL'emoció és un estat mental que es manifesta en el sistema nerviós de manera espontània, en diferents situacions, tot provocant respostes negatives o positives. Les emocions es divideixen en sis categories bàsiques. POR, “anticipació de perill"; SORPRESA, “desconcert, sobresalt"; AVERSIÓ, "disgust, fàstic"; IRA, “ràbia, quan les coses no surten com volem"; ALEGRIA, “sensació de benestar i seguretat" i TRISTESA, “pena, solitud, pessimisme"\nLes emocions no les podem evitar, són el resultat de les nostres vivències, però sí que podem aprendre a gestionar-les. Hi ha diferents tècniques per aconseguir-ho: exercicis de respiració, exercici físic i, molt important, la "meditació”, entre d’altres’ ja que n’hi han altres possibilitats. Va esmentar les més importants segons el seu criteri, totes, exercitades, condicionem el nostre benestar personal i social.\nLes emocions es classifiquen en positives o negatives, segons com les processi el nostre cervell, "com un ordinador", i contribueixen al benestar o malestar, tot complint comportaments diferents importants d’equilibri i qualitat, o situacions d'estrès, malestar que poden desenvolupar problemes de difícil solució.\nSegons molts estudis el cos somatitza les emocions negatives no resoltes: DOLOR EXTREMITATS INFERIORS "desvaloració en la funció materna"; DOLOR EXTREMITATS SUPERIORS. "desvaloració en la funció paternal"; COLUMNA VERTEBRAL "desvaloració de les meves ideals, pensaments, creences"; VERTEBRAS LUMBARS "desvaloració en relació als altres"; HUMER "és l’extensió del cor, desvaloració afectiva si algú marxa del nostre costat; és la responsabilitat com adult, com a mare, pare o com a ésser humà en la societat”; ESPATLLA. "és similar a l'húmer però amb el concepte de protecció”; FÈMUR. "no accepta el pas del temps. l'edat; desvaloració de no poder aconseguir alguna cosa per la nostra edat”; MALUC. "desvaloració per no poder mantenir la nostra posició, els nostres ideals”.\nVa acabar la conferència fent esment de la complexitat del tema. Dient que es requerien més xarrades perquè la temàtica era molt amplia. Cal tenir clar que no podem canviar les emocions produïdes pels esdeveniments que ens envolten ni per les situacions que al llarg de la vida viurem, però sí que tenim la possibilitat d'aprendre a gestionar la nostra ment PER ARRIBAR A L’EQUILIBRI COR/CERVELL. Resum Mercè Barnils, fotografia Mercè Gasch.\nPublicat per agevo a 10/29/2017 Cap comentari:\nJosep-Lluís Carod Rovira va parlar de CINC-CENTS ANYS DE PROTESTANTISME. Dimarts dia 24 d'octubre.\nS’inicia la conferència amb el plantejament dels precedents de dissidència cristiana anteriors a la Reforma. Carod-Rovira assenyala a grans trets la personalitat de Luter i els motius i les bases de les queixes i dels canvis que aporta a la societat alemanya i que s’expandeix per diversos països europeus: Suïssa, el Regne Unit, Anglaterra, Escòcia i País de Gal·les en són alguns, i els principals impulsors d’aquests canvis que van incidir en les bases del pensament i del comportament europeu.\nLes diverses denominacions corresponen sovint a l’impulsor del grup, a la visió i estructura de creació. S’han exposat les primeres manifestacions del protestantisme als Països Catalans i les dificultats per al seu arrelament i expansió. Les accions de la Inquisició i la represa protestant.\nLa presència de les esglésies van portar la instal·lació del lloc de culte i de les escoles: destaca a Barcelona l’hospital al carrer de les Camèlies a Gràcia. Així, doncs, els equipaments aportaven millores en educació i sanitat que foren els dos eixos de modernitat que van estructurar la promoció social al segle XIX. Cal tenir en compte la feina feta per la premsa com a divulgació. S’ha fet un repàs dels països del món que, en l’actualitat, hi ha arrelada la visió protestant del cristianisme, amb el nombre de seguidors i les aportacions a la cultura, la ciència, la tecnologia i la societat.\nResum de Rosa Serra i Sala, fotografia Mercè Gasch\nPublicat per agevo a 10/22/2017 Cap comentari:\nAVÍS IMPORTANT: cancel·lat l'acte d'avui sobre Alícia de Larrocha i la seva música. Dimarts dia 17 d'octubre.\nPublicat per agevo a 10/13/2017 Cap comentari:\nClaudi Mans va parlar de la QUÍMICA DE LA CUINA. Dimarts dia 10 d'octubre.\nEn Claudi Mans és un gran divulgador de la química en els aspectes més relacionats amb la vida quotidiana. Durant la conferència, ens va enfocar la cuina com un laboratori químic on fem barreges i reaccions utilitzant la calor o el fred. Això ens permet veure els fenòmens que tenen lloc mentre cuinem.\nUtilitzem substàncies pures com la sal i l’aigua; barreges simples com l’oli i el vinagre; barreges complexes com salses i la llet; i també objectes que són totes les altres coses com per exemple carn, pollastre...\nEls objectes i les substàncies les barregem i, a través d’una operació física o química, en fred o en calent, elaborem els productes gastronòmics.\nAmb vídeos filmats pel conferenciant, i els experiments que fa en directe, ens demostra curiositats com per què no s’enganxen les truites en les paelles de tefló, o com es pot fer un ou ferrat sense escalfar-lo. Ens demostra en un experiment perquè els trossets de xocolata s’enfonsen en aigua i en canvi suren en aigua amb gas. En aquest experiment, els trossets primer s’enfonsen i en el fons del recipient s’envolten de bombolles d’aire que fan que la xocolata pugi; quan arriben a la superfície s’allibera el gas i tornen a enfonsar-se.\nFent servir una barreja de licor Baileys amb coca cola (beguda de discoteca), ens fa veure en directe la formació d’una escuma molt persistent, com també la desnaturalització de les proteïnes de la crema de llet que conté el licor, per l’acció del àcid fosfòric que porta la coca cola. No us espanteu que la beguda no es tòxica apart de l’alcohol que conté.\nTambé ens comenta com a través de les reaccions de Maillard, les coccions desprenen aromes i modifiquen els colors i sabors dels productes que cuinem.\nUna precaució que hem de tenir és que no s’enfosqueixin els productes a la cuina com per exemple el pa massa torrat o la carn: en aquestes condicions es formen productes que són tòxics. És recomanable no cuinar a més de 150 graus.\nFinalment, i com exposa el conferenciant, encara que no siguem especialistes hem d’intentar mirar l’entorn nostre amb ulls científics seguint les pautes:\n- Hi ha coses\n- Passen coses\n- Per què passen coses?\n- Que passarà?\nResum Martí Majoral, fotografies Mercè Gasch.\nPublicat per agevo a 10/11/2017 Cap comentari:\nAJORNAT l'acte per adhesió a l'aturada general que es viurà a Catalunya. Dimarts dia 10 Claudi Mans parlarà de la QUÍMICA DE LA CUINA.\nPublicat per agevo a 10/02/2017 Cap comentari:\nRosa Pavón va parlar sobre COM GESTIONEM LES EMOCI...\nJosep-Lluís Carod Rovira va parlar de CINC-CENTS A...\nAVÍS IMPORTANT: cancel·lat l'acte d'avui sobre Alí...\nClaudi Mans va parlar de la QUÍMICA DE LA CUINA. D...\nAJORNAT l'acte per adhesió a l'aturada general que...